अज्ञात वाहन ने टक्कर से बाइक सवार काका और भतीजे की मौत
नीमच | बाइक से आ रहे ग्राम अचलपुर के काका-भतीजे की सड़क दुर्घटना में मौत हो गई। पुिलस ने मामला जांच में लिया है। जिला अस्पताल से मिली जानकारी के अनुसार अचलपुरा निवासी दिलीप पिता मोहनलाल गायरी (26) भतीजे कन्हैयालाल पिता किशनलाल गायरी (14) के साथ गुरुवार सुबह बाइक से मौसी के यहां अमरपुरा गए थे। शाम को लौटते समय रात 8 बजे ग्राम दूधलई के यहां किसी अज्ञात वाहन ने बाइक को टक्कर मार दी। इससे कन्हैयालाल की मौके पर ही मौत हो गई वहीं दिलीप को गंभीर अवस्था में जिला अस्पताल लाया गया। यहां इलाज के दौरान उसने भी दम तोड़ दिया। कन्हैयालाल के पिता किशनलाल ने बताया दिलीप खेती करता था और कन्हैयालाल पांचवीं में कक्षा में पढ़ता था। दोनों संतरे लेने के लिए मौसी के घर गए थे और वहीं से लौट रहे थे।
bho_Deva hin_Deva